Komission asetus (EY) N:o 19/2004, annettu 7 päivänä tammikuuta 2004, tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä neuvoston asetuksen (EY) N:o 467/2001 kumoamisesta annetun neuvoston asetuksen (EY) N:o 881/2002 muuttamisesta 27. kerran



Virallinen lehti nro L 004 , 08/01/2004 s. 0011 - 0012



Komission asetus (EY) N:o 19/2004, annettu 7 päivänä tammikuuta 2004, tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä neuvoston asetuksen (EY) N:o 467/2001 kumoamisesta annetun neuvoston asetuksen (EY) N:o 881/2002 muuttamisesta 27. kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta annetun neuvoston asetuksen (EY) N:o 467/2001 kumoamisesta 27 päivänä toukokuuta 2002 annetun neuvoston asetuksen (EY) N:o 881/2002(1), sellaisena kuin se on viimeksi muutettuna komission asetuksella (EY) N:o 2157/2003(2), ja erityisesti sen 7 artiklan 1 kohdan ensimmäisen luetelmakohdan, sekä katsoo seuraavaa: (1) Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen sekä muiden taloudellisten resurssien jäädyttäminen koskee. (2) Yhdistyneiden kansakuntien turvallisuusneuvoston pakotekomitea päätti 26 päivänä joulukuuta 2003 muuttaa luetteloa henkilöistä, ryhmistä ja yhteisöistä, joita varojen sekä muiden taloudellisten resurssien jäädyttäminen koskee, minkä vuoksi liite I olisi muutettava vastaavasti. (3) Tässä asetuksessa säädettyjen toimenpiteiden tehokkuuden varmistamiseksi tämän asetuksen olisi tultava voimaan välittömästi, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 881/2002 liite I tämän asetuksen liitteen mukaisesti. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä tammikuuta 2004. Komission puolesta Christopher Patten Komission jäsen (1) EYVL L 139, 29.5.2002, s. 9. (2) EUVL L 324, 11.12.2003, s. 17. LIITE Muutetaan asetuksen (EY) N:o 881/2002 liite I seuraavasti: 1) Lisätään luonnollisten henkilöiden luetteloon seuraavat: Safet DURGUTI. Syntynyt 10. toukokuuta 1967 Orahovacissa Kosovossa (Serbia ja Montenegro) 2) Korvataan oikeushenkilöiden, ryhmien ja yhteisöjen luettelossa merkintä "AL-HARAMAIN Islamic Foundation, Bosnia ja Hertsegovina" seuraavalla merkinnällä: Al-Haramain Islamic Foundation (alias a) Vazir, b) Vezir), 64 Poturmahala, Travnik, Bosnia ja Hertsegovina. 3) Korvataan oikeushenkilöiden, ryhmien ja yhteisöjen luettelossa merkintä "BA TAQWA FOR COMMERCE AND REAL ESTATE COMPANY LIMITED, Vaduz, Liechtenstein; (aikaisemmin c/o Asat Trust reg.)" seuraavalla merkinnällä: BA Taqwa for Commerce and Real Estate Company Limited (alias Hochburg AG), Vaduz, Liechtenstein (aikaisemmin c/o Astat Trust reg.).